En 41-årig kvinde fik sig et par gevaldige sæbeøjne natten til fredag, da hun opholdt sig foran restaurant Mallorca Bar i Aalborg. Det var en 17-årig ung mand, der tilsyneladende havde set sig sur på kvinden og slog hende to gange med knytnævne i ansigtet. Det oplyser vagtchef hos Nordjyllands Politi, Jess Falberg. - Vi kender endnu ikke omstændighederne bag, men vi kan se på en overvågningsvideo fra stedet, at den 17-årige slår kvinden to gange, fortæller han. Episoden fandt sted cirka kvart i fire i nat, og blot et kvarter senere blev den 17-årige anholdt. Han vil i løbet af fredagen blive afhørt og sigtet for vold, men han vil ifølge politiets oplysninger ikke blive fremstillet i grundlovsforhør med henblik på varetægtsfængsling, da den unge ikke tidligere er kendt af politiet. Det var den 41-årige kvinde selv, der kontaktede politiet og fortalte, at hun var blevet slået.

Referat:
En 17-årig ung mand blev natten til fredag anholdt og sigtes for vold mod en 41-årig kvinde.